Robert John Rose

Robert John Rose (født 28. februar 1930 i Grand Rapids i Michigan i USA død 2. mars 2022 i Grand Rapids) var en amerikansk katolsk prelat og biskop av Grand Rapids.


== Liv og virke ==


=== Bakgrunn ===
Robert John Rose var sønn av Urban Henry og Maida Ann (née Glerum) Rose. Morens pikenavn Glerum er stedsnavnet Glærum (Glærem) ved Surnadalsfjorden på Nordmøre.
Han begynte sin presteutdanning ved Saint Joseph's Seminary i Grand Rapids, hvor han fullførte videregående skole og ungdomsskole. Han studerte filosofi ved Seminary of Philosophy i Montreal i Canada. Han fullførte videre teologiske studier og forberedelse til prestetjeneste ved Det pavelige universitet Urbaniana i Roma.


=== Prest ===
Kardinalvikar og kardinalprefekt for Kongregasjonen for institutter for konsekrert liv og selskaper for apostolisk liv, kardinal Clemente Micara, ordinerte ham til prest 21. desember 1955 i Propaganda Fide-kapellet i Roma. Etter ordinasjonen tok han en mastergrad i pedagogikk fra University of Michigan.I 1956 ble Robert Rose kalt til å bli fakultetsmedlem ved Saint Joseph Seminary, der han underviste i religion, latin, gresk (klassisk og nytestamentlig), fransk og musikk (sang) i tretten år. Fra 1969 til 1971 var han den første direktør av Christopher House, en seminarbolig nær Aquinas College i Grand Rapids. Fra 1971 til 1977 var han rektor ved Saint John's Provincial Seminary i Plymouth.
Han returnerte til Grand Rapids bispedømme og tjente som sogneprest for Sacred Heart Parish i Muskegon Heights fra 1977 til 1981.


=== Biskop av Gaylord ===
Pave Johannes Paul II utnevnte ham til biskop av Gaylord i Michigan den 13. oktober 1981. Erkebiskopen av Detroit kardinal Edmund Casimir Szoka bispeviet ham 6. desember samme år; medkonsekratorer var Joseph Matthew Breitenbeck, biskop av Grand Rapids, og Joseph Crescent McKinney, hjelpebiskop i Grand Rapids.Vest i Gaylord bispedømme, mot Lake Michigan, var det et bosettingsområde med etterkommere av norske innvandrere fra Nordmøre - fra samme traktene hvor biskop Roses mor, Glerum, hadde noen av sine aner.


=== Biskop av Grand Rapids ===
Han ble utnevnt av pave Johannes Paul II til biskop av Grand Rapids den 24. juni 1989, og ble innsatt i embedet 30. august samme år. Han trakk seg fra embedet den 13. oktober 2003, i en alder av 73 år. Han flyttet til St. Camillus Woods, en  residens for pensjonerte prester, i Byron Township i Michigan.Han døde  92 år gammel på askeonsdag 2. mars 2022 på Saint Ann's Home i Grand Rapids.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Kardinal Gaetano de Lai (1853–1928) *1911
Kardinal Raffaele Carlo Rossi (1876–1948) *1920
Kardinal Amleto Giovanni Cicognani (1883–1973) *1933
Kardinal John Francis Dearden (1907–1988) *1948
Kardinal Edmund Casimir Szoka (1927–2014) *1971
Biskop Robert John Rose (1930–2022) *1981


== Referanser ==